ΟΤΙΑΝΝΟΣ ΚΑΙ Η ΜΑΡΙΟ 


(ωρέ ν᾽) Ο Γιάννος και η Μαριγώ σ᾽ ένα σχολιό πηγαίναν 


σένα σχολιό πηγαίναν 


Γιάννος μαθαίνει γράμματα κι η Μαριγώ τραγούδια 
κι η Μαριγώ τραγούδια 


Τα δυο τους αγαπήθκανε κανένας δεν το ξέρει 
κανένας δεν το ξέρει 


κι ο Γιάννος τ᾽ αποφάσισε της μάνας του το λέει 
-Μάνα μ’ τη Μάρω ν᾿ αγαπώ και θέλω να την πάρω. 
-Τι λες μωρέ παλιόπαιδο και φιδοδαγκωμένο 

η Μάρω είν’ αξαδέρφη σου πρώτη αξαδέρφισα σου 
κάλλιο ν᾽ ακούσω σάββανο για να σε σαββανώσω 
παρά ν᾽ ακούσω στέφανα για να σε στεφανώσω. 

Η Μάρω αρραβωνίζεται κι ο Γιάννος ξεψυχάει 
συμπεθεριό και λείψανο στο δρόμο γίναν ένα 
κανένας δεν ερώτησε από τους συµπεθέρους 

η Μάρω ξαντροπιάστηκε στέκει και τους ρωτάει: 


- Τίνος είναι το λείψανο µε τη χρυσή την κάσα; 


- Του Γιάννου εἶναι το λείψανο µε τη χρυσή την κάσα. 


Λιγοθυμάει η λυγερή και του θανάτου πέφτει 
τα πήραν και τα θάψανε σε ένα σταυροδρόμι 
Γιάννος φυτρώνει κάλαμος κι η κόρη κυπαρίσσι 
στριφογυρίζει ο κάλαμος φιλάει το κυπαρίσσι 
για ιδέστε τουτ’ αντρόγυνο το πολυαγαπηµένο 


που δε φιλήθκε ζωντανό φιλιέτ᾽ αποθαμένο. 


